

Poštovani roditelji/staratelji,

našoj je Školi odobren Erasmus+ projekt, Ključna aktivnost 1-mobilnost u svrhu učenja za pojedince u strukovnom obrazovanju i osposobljavanju (mobilnost učenika u svrhu stjecanja iskustva učenja, rada i prakse u inozemstvu). Projekt je odobrila Agencija za mobilnosti i programe Europske unije (AMPEU). Projektu naziva *Vještine za budućnost* dodijeljena je financijska potpora u visini od 46.321,00 Eura, a troškovi pokrivaju putovanje, smještaj i prehranu, kulturne sadržaje i izlete, osiguranje, testiranja na COVID-19 i džeparac. U projektu će sudjelovati 15 učenika i 2 nastavnika. Učenici će odraditi trotjednu praksu u mjestu Braga u Portugalu, a nastavnici u pratnji imaju zadatak obilaziti učenike i uspostaviti kontakte s poslodavcima kod kojih će učenici raditi, upoznati strukovno obrazovanje u Portugalu te biti podrška učenicima. Tijekom slobodnog vremena i vikendom učenici će imati priliku upoznati i još neke od gradova Portugala kao što su Porto i Lisabon, svetište Fatimu, Guimaraes te u portugalskim specijalitetima uživati uz zvukove fada, ali i ostaviti otiske svojih stopala na pješčanim obalama Atlanskoga oceana. Mobilnost učenika planira se u ožujku 2022. godine, a do tada će se odvijati  različite pripremne aktivnosti  kako bi sama mobilnost protekla što bolje.

**Vrijeme mobilnosti**: 13. 3. – 4. 4. 2022.

**Broj mobilnosti**: 15 učenika (5 učenika smjera CNC operater, 5 učenika smjera agrotehničar, 5 učenika smjera strojarski računalni tehničar). Moguće su i izmjene u broju unutar smjera, a sve ovisi o kvaliteti prijave).

**Cilj projekta**:

* steći nove i usavršiti postojeće vještine i kompetencije
* profesionalni i osobni rast i razvoj
* usavršavanje jezičnih kompetencija
* upoznavanje europskih kultura
* pružanje jednakih mogućnosti stjecanja potrebnih vještina za što bolju konkurentnost na zahtjevnom i dinamičnom tržištu rada kako nacionalnom, tako i tržištu rada EU-a
* prevladati neusklađenost vještina koje učenici stječu tijekom strukovnog obrazovanja i trenutnih i budućih potreba tržišta rada

Za sva Vaša pitanja, ljubazno Vas molimo, obratite se koordinatorici projekta

Projektni tim Škole:

Nenad Perić, prof., ravnatelj

Mirta Grozdanić-Falamić, prof., pedagoginja u.z. Monika Denša, prof., pedagoginja

Kristina Kaučić, prof. savjetnik, koordinatorica projekta



**ERASMUS + PROJEKT MOBILNOSTI SREDNJE ŠKOLE DONJI MIHOLJAC**

***Vještine za budućnost***

**2021-1-HR01-KA122-VET-000017067**

**IZJAVA**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ majka/otac/ skrbnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ učenika/ce \_\_\_\_\_\_\_ razreda programa/zanimanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u Srednjoj školi Donji Miholjac suglasna/suglasan sam da moje dijete sudjeluje u natječaju za izbor učenika koji će sudjelovati u Erasmus+ projektu *Vještine za budućnost* (trotjedna praksa u mjestu Braga u Portugalu.)

U Donjem Miholjcu \_\_\_.\_\_\_.2021. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis roditelja/skrbnika)